CELEX: 62009CN0409
Language: lt
Date: 2009-10-27 00:00:00
Title: Byla C-409/09: 2009 m. spalio 27 d. Supremo Tribunal de Justiça (Portugalija) pateiktas prašymas priimti prejudicinį sprendimą byloje José Maria Ambrósio Lavrador, Maria Cândida Olival Ferreira Bonifácio prieš Companhia de Seguros Fidelidade — Mundial SA

16.1.2010   
            
            
               LT
            
            
               Europos Sąjungos oficialusis leidinys
            
            
               C 11/17
            
         2009 m. spalio 27 d.Supremo Tribunal de Justiça (Portugalija) pateiktas prašymas priimti prejudicinį sprendimą byloje José Maria Ambrósio Lavrador, Maria Cândida Olival Ferreira Bonifácio prieš Companhia de Seguros Fidelidade — Mundial SA
   
   (Byla C-409/09)
   2010/C 11/28
   Proceso kalba: portugalų
   
      Prašymą priimti prejudicinį sprendimą pateikęs teismas
   
   
      Supremo Tribunal de Justiça
   
   
      Šalys pagrindinėje byloje
   
   
      Ieškovai: José Maria Ambrósio Lavrador, Maria Cândida Olival Ferreira Bonifácio
   
      Atsakovė: Companhia de Seguros Fidelidade — Mundial SA
   
   
      Prejudiciniai klausimai
   
   Ar trečiosios direktyvos dėl motorinių transporto priemonių (1) 1 straipsnio nuostatos turi būti aiškinamos taip, kad jos draudžia pagal Portugalijos civilinę teisę, visų pirma pagal Civilinio kodekso 503 straipsnio 1 dalį, 504, 505 ir 570 straipsnius, kelių eismo įvykio, kuris įvyko nagrinėjamoje byloje nurodytomis laiko, būdo ir vietos aplinkybėmis, atveju netaikyti arba apriboti nepilnamečio asmens, kuris tapo eismo įvykio auka, teisę į žalos atlyginimą vien tuo pagrindu, kad tas asmuo iš dalies ar net visiškai kaltas dėl atsiradusios žalos?
   
      (1)  1990 m. gegužės 14 d. Trečioji Tarybos Direktyva dėl valstybių narių įstatymų, susijusių su motorinių transporto priemonių valdytojų civilinės atsakomybės draudimu, suderinimo.